MUSTA
యార్కర్లతో అవార్డు సాధించిన ముస్తాఫిజూర్‌
న్యూఢిల్లీ: ముస్తాఫిజూర్‌ రెహ్మాన్‌ గత ఏడాది కాలంగా ఈ పేరు క్రికెట్‌ ప్రపంచంలో వినిపి స్తుంది. కాగ బౌలర్ల గురించి ప్రస్తావన వచ్చిన ప్రతిసారి ఎక్కువగా ప్రచారంలోకి వస్తుంది. అతనేమి క్రికెట్‌ను ఏలుతున్న అగ్ర దేశాలకు చెందిన బౌలర్‌ కాదు.ఇప్పడిప్పుడే పసికూన ముద్రను చెరిపేసుకుంటున్న బంగ్లాదేశ్‌కు చెందిన 21 సంవత్సరాల యువ బౌలర్‌.అయితేనేం ప్రతిభకు కొదవ లేదు.కాగా మైదానంలో అగ్రశ్రేణికి చెందిన బ్యాట్స్‌మెన్లను సైతం తన పదునైన యార్కర్లతో బొల్తాకొటిస్తూ ఏకంగా ఈ ఏడాది వర్థమాన క్రికెటర్‌ అవార్డును ఎగరేసుకు పోయాడు. ఐసిసి ప్రకటించిన అత్యున్నత అవా ర్డును ఓక బంగ్లాదేశ్‌ క్రికెటర్‌ గెలుచుకుపోవడం చరిత్రలో ఇదే తొలిసారి.గత ఏడాది సెప్టెంబరు 14 నుంచి ఈ ఏడాది సెప్టెంబర్‌ 30 వరకు క్రికె టర్ల ఆటతీరు ఆధారంగా ఐసిసి తాజా అవా ర్డులు ప్రకటించిన సంగతి తెలిసిందే.కాగా ఈ ఏడాది సమయంలో ముస్తాఫిజూర్‌ మూడు వన్డేలాడి 8వికెట్లు తీసుకోగా, పది టి20 మ్యాచ్‌ల్లో ఏకంగా 19 వికెట్లను సాధించాడు. అంతే కాకుండా ఈ ఏడాది ముగిసిన ఐపిఎల్‌-9 సీజన్‌ల సన్‌ రైజర్స్‌ హైదరాబాద్‌ టైటిల్‌ విజే తగా నిలవడంలోనూ ముస్తాఫిజూర్‌ క్రియాశీలక పాత్ర పోషించాడు. కాగా ఒక మ్యాచ్‌లో కోల్‌కతా హిటర్‌ రసెల్‌ ముస్తాఫిజూర్‌ విసిరిన యార్కర్‌ను అడ్డుకోలేక క్రీజులోనే సాగిలపడటం సీజన్‌కే హైలైట్‌గా నిలిచింది. తాజాగా అవార్డుల గెలుచు కోవడంపై ముస్తాఫిజూర్‌ మాట్లాడుతూ వర్ధమాన క్రికెటర్‌ అవార్డు వరించినందుకు చాలా ఆనందంగా ఉంది. బంగ్లాదేశ్‌ క్రికెట్‌, అభిమా నులకు అవార్డును అంకితమిస్తున్నా.కాగా ఈ ఏడాది ఇదే నాకు అత్యంత విలువైన బహమతి.ఈ స్ఫూర్తి తోనే మరింతగా కష్టపడి ఉత్తమ ప్రదర్శన చేసేం దుకు ప్రయత్నిస్తాను. నాకు సహకరించిన అంద రికీ కృతజ్ఞతలు అంటూ తన ఆనందాన్ని వ్యక్తం చేశాడు.కెరీర్‌లో ఇప్పటి వరకు 9 వన్డేలాడిన ముస్తాఫిజూర్‌ 26 వికెట్లు తీసుకోగా 13 టి20ల్లో 22 వికెట్లతో దూసుకెళ్తున్నాడు